cyanic-selkie/wikianc huggingface dataset:
Κάρολος Ε΄ της Γαλλίας
Ανάκτηση των χαμένων περιοχών
Ο Εδουάρδος του Γούντστοκ στη Γασκώνη γινόταν όλο και περισσότερο αυταρχικός, και οι ευγενείς προσέτρεξαν στον Κάρολο για βοήθεια. Όταν ο μαύρος πρίγκηπας αρνήθηκε να απαντήσει στα αιτήματά τους, ο Κάρολος που δεν ζήτησε ποτέ για λογαριασμό του τη Γασκώνη, αν και τη δικαιούταν, τον κήρυξε έκπτωτο κηρύσσοντας πόλεμο εναντίον του (1369).
Ο Κάρολος επέλεξε στρατηγική φθοράς του αντιπάλου του. Οι Γάλλοι βοηθήθηκαν από τον Γκεσλίν και τις μονάδες της Καστίλης, καθώς και από την κακή υγεία του μαύρου πρίγκηπα που είχε καταληφθεί από υδροψία. Ο Μπερτράν ντυ Γκεκλέν διορίστηκε (1370) αρχιστράτηγος του Γαλλικού κράτους και προσπάθησε με επιδρομές και δωροδοκίες να αποσπάσει τις Γαλλικές πόλεις από την Αγγλική επιρροή. Οι Άγγλοι ήταν εξασθενημένοι από την απώλεια του αρχηγού τους και ο Κάρολος μπόρεσε να έχει επιρροή σε όλη τη Γαλλία εκτός από το Καλαί και την Ακουιτανία, καταργώντας τη Συνθήκη του Μπρετινί.
Νέο παπικό σχίσμα
To 1376 ο Πάπας Γρηγόριος ΙΑ΄ αποφασίζει να μετακινήσει την έδρα του στη Ρώμη μετά από 70 χρόνια που είχε παραμείνει στην Αβινιόν. Ο Κάρολος, προκειμένου να αποσβέσει τα αρνητικά σχόλια εναντίον του, προσπαθούσε να πείσει τον Πάπα να παραμείνει στη Γαλλία. Ο Πάπας πέθανε τον Μάρτιο του 1378, και οι καρδινάλιοι συγκεντρώθηκαν να εκλέξουν διάδοχο. Εξέλεξαν έναν κοινό θνητό, τον Βαρθολομαίο Πρίγκαμο, αρχιεπίσκοπο του Μπάρι, ως Πάπα Ουρβανό ΣΤ'. Ο νέος Πάπας γρήγορα αποξένωσε τους καρδιναλίους του, κατακρίνοντας τη φαυλότητα τους, και περιορίζοντας τις περιοχές από τις οποίες δέχονταν εισοδήματα.
Οι καρδινάλιοι εξέλεξαν ως Πάπα τον Σεπτέμβριο του ίδιου χρόνου τον Ροβέρτο της Γένοβας ως Κλήμεντα Ζ΄. Οι Γάλλοι καρδινάλιοι κινήθηκαν γρήγορα να λάβουν την υποστήριξη του Καρόλου. Θεολογικό λάθος στο οποίο είχε υποπέσει το Πανεπιστήμιο των Παρισίων υποχρέωσε τον Κάρολο να αναγνωρίσει τον Κλήμεντα ως Πάπα και να ξεχάσει την υποστήριξη του στον Ουρβανό. Η υποστήριξη του Καρόλου στον Κλήμεντα δημιούργησε νέο παπικό σχίσμα που μοίρασε την Ευρώπη στα δύο για 40 χρόνια. Ιστορικοί έχουν κατακρίνει τον Κάρολο γι' αυτό.
Το τέλος
Οι επιτυχίες του ωστόσο αποδείχθηκαν εφήμερες. Οι αδελφοί του Καρόλου, που διηύθυναν το συμβούλιο της αντιβασιλείας, το οποίο κυβερνούσε στο όνομα του Γάλλου βασιλιά, ήρθαν σε διαμάχες μεταξύ τους διαιρώντας την κυβέρνηση. Ο Κάρολος ΣΤ΄ ήθελε να έλθει γρήγορα στα βασιλικά καθήκοντα και αφαίρεσε τις εξουσίες από τους θείους του το 1392.
Οικογένεια
Νυμφεύτηκε το 1350 την Ιωάννα των Βουρβόνων, κόρη του Πέτρου Α΄ δούκα του Μπουρμπόν και είχε τέκνα:
Από μία μη νόμιμη σχέση του απέκτησε ένα φυσικό τέκνο:
Παραπομπές
Κατηγορία:Βασιλείς της Γαλλίας Κατηγορία:Οίκος των Βαλουά Κατηγορία:Πρόσωπα του Εκατονταετούς Πολέμου
Αρχιεπίσκοπος Κύπρου Πλούταρχος
Ο Πλούταρχος διετέλεσε Αρχιεπίσκοπος Κύπρου περί τα έτη 620-625.
Στο Χρονικόν του Λεοντίου Μαχαιρά συγκαταλέγεται μεταξύ των αγίων της Εκκλησίας της Κύπρου και αναφέρεται ως έκτος επίσκοπός της. Νεότερες έρευνες τον τοποθετούν δέκατο έκτο στη σειρά. Η μνήμη του τιμάται από την Ορθόδοξη Εκκλησία στις 5 Ιουνίου.
Πηγές
Πλουταρχος Κατηγορία:Επίσκοποι του 7ου αιώνα
Αριστομένης Προβελέγγιος
Ο Αριστομένης Προβελέγγιος (Εξάμπελα Σίφνου 1850 – Σίφνος, 8 Απριλίου 1936 ) ήταν Έλληνας πολιτικός, ποιητής, θεατρικός συγγραφέας, και μέλος της Ακαδημίας Αθηνών.
Βιογραφία
Από τα σημαντικότερα έργα του Προβελέγγιου θεωρείται η έμμετρη αριστουργηματική μετάφραση του Φάουστ του Γκαίτε, η πρώτη στην ελληνική γλώσσα: Διατηρώντας όλα τα στοιχεία του πρωτοτύπου, θεωρείται ταυτόχρονα πραγματική δημιουργία και «δευτέρα γραφή». Η μετάφραση αυτή εκδόθηκε το 1887 από τον οίκο Μπαρτ και Χιρστ, με τυπογραφικούς χαρακτήρες της Οξφόρδης, πολλά σχεδιάσματα του Kάουλμπαχ και ξυλογραφίες του Κρέλιγκ, και απετέλεσε εκδοτικό γεγονός γιά την εποχή. Ο Προβελέγγιος μετέφρασε επίσης, το 1902, το κλασικό σύγγραμμα του Γκότχολντ Λέσινγκ, Ο Λαοκόων. Ο εγγονός του γράφει σχετικά: «Ο Αριστομένης Προβελέγγιος δεν ήτο μόνον γερμανομαθής, αλλά και γερμανοτραφής, μείνας εις Γερμανίαν επί πέντε έτη, σπουδάζων φιλολογίαν και λογοτεχνίαν εις γερμανικά πανεπιστήμια, λαβών και το διδακτορικόν από το Πανεπιστήμιον της Iένας, εις δε την βιβλιοθήκην του, προεξάρχουσαν θέσιν είχαν τα συγγράμματα του Goethe, του Schiller, του Heine και άλλων κολοσσών του πνεύματος.»
Ο Προβελέγγιος συνέγραψε επίσης λυρικά και δραματικά ποιήματα, δράματα και τραγωδίες με θέματα κυρίως από την αρχαία παράδοση, που όμως σήμερα έχουν σχεδόν λησμονηθεί. Βραβεύτηκε με το «Εθνικόν Αριστείον Γραμμάτων και Τεχνών».
Απέκτησε αρκετά παιδιά, με διαφορετικές μητέρες και τα πιο γνωστά απο αυτά τα "εξώγαμα" ήταν ο Μπακουμελιτος , ο Βασιλακης ο Κωστάκης και ο Νικολάκης.
Ο Προβελέγγιος και το γλωσσικό ζήτημα
Ενδιαφέρον παρουσιάζει η γλωσσική εξέλιξη του Προβελέγγιου. Αρχίζοντας ως ποιητής της καθαρεύουσας, αποδέχθηκε βαθμιαία (από την εποχή της παλαμικής «γενιάς του 1880») το μήνυμα του δημοτικισμού. Ως ορόσημο στην αλλαγή των γλωσσικών του πεποιθήσεων θεωρήθηκε η επαφή του με τον Νικόλαο Πολίτη και τον Εμμανουήλ Ροΐδη το 1890, στην επιτροπή του «Φιλαδέλφειου διαγωνισμού», όπου ο Προβελέγγιος ήταν επίσης μέλος. Η εξέλιξή του φαίνεται στη συγκεντρωτική ποιητική συλλογή του Ποιήματα παλαιά και νέα (1896). Ο Παλαμάς «χαιρέτισε» τη μεταστροφή του Προβελέγγιου, ανάλογη με αυτή του Καρκαβίτσα. Αξιομνημόνευτα είναι τα λόγια (στην καθαρεύουσα!) με τα οποία ο Προβελέγγιος προέβλεψε την επικράτηση της δημοτικής: ''«Η καθαρεύουσα, ην ως άνθος θερμοκηπίου εκαλλιέργησαν εν τοις σπουδαστηρίοις αυτών οι λόγιοι, εξέλιπε βαθμηδόν και η λύρα στέφεται με το ακμαίον και ευώδες άνθος της δημώδους. Η δε ανακαίνισις της νεοελληνικής ποιήσεως, υπέρ ης πολλοί και καλοί ποιηταί εμόχθησαν, ταφέντες υπό τα ψυχρά σάβανα της καθαρευούσης, βεβαίως θέλει επιτευχθεί εν μέλλοντι χρόνω δια της δημώδους...»''
Έργα του
(έτος των πρώτων αυτοτελών εκδόσεων)
Θέατρο
== Εργογραφία (χρονολογική καταγραφή όλων των έργων του) ==
Σημειώσεις
Κατηγορία:Έλληνες συγγραφείς Κατηγορία:Νεοέλληνες ποιητές Κατηγορία:Έλληνες θεατρικοί συγγραφείς Κατηγορία:Βουλευτές Μήλου Κατηγορία:Μέλη της Ακαδημίας Αθηνών Κατηγορία:Παρνασσισμός Κατηγορία:Οικογένεια Προβελέγγιου
Βραβεία Ολίβιε
Τα Βραβεία Λόρενς Ολίβιε, γνωστότερα παλαιότερα ως The Society of West End Theater Awards, απονέμονται για εξαιρετικά επιτεύγματα στον χώρο του επαγγελματικού θεάτρου, της όπερας και του μπαλέτου. Μετονομάστηκαν προς τιμήν του ηθοποιού Λόρενς Ολίβιε το 1984 και θεσμοθετήθηκαν το 1976.
Τα βραβεία οργανώνονται από τη μη κερδοσκοπική οργάνωση «Society of London Theatre», που αντιπροσωπεύει όσους εργάζονται στο χώρο του θεάτρου στα μεγαλύτερα θέατρα του Λονδίνου. Θεωρούνται κορυφαία βρετανικά θεατρικά βραβεία, ισότιμα με τα Βραβεία της Βρετανικής Ακαδημίας Κινηματογράφου για τον κινηματογράφο και την τηλεόραση και τα μουσικά βραβεία BRIT. Επίσης, θεωρούνται ισότιμα με τα θεατρικά Βραβεία Τόνυ των Η.Π.Α. και τα γαλλικά θεατρικά Βραβεία Μολιέρ.
Καλύτερο νέο ανέβασμα
Η απονομή αυτού του βραβείου γινόταν από το 1991 έως το 1995, έπειτα καταργήθηκε μέχρι το 2002 και θεσμοθετήθηκε εκ νέου από το 2003.
Βραβείο καλύτερου ανδρικού ρόλου
Αυτό το βραβείο, από την πρώτη απονομή το 1976 μέχρι το 1984 (και πάλι το 1988), χωριζόταν σε 2 υποκατηγορίες: Ηθοποιός της χρονιάς σε νέο έργο και Ηθοποιός της χρονιάς σε νέο ανέβασμα. Το ενιαίο βραβείο εισήχθη το 1985, με την ονομασία Ηθοποιός της χρονιάς, και στη συνέχεια πήρε το σημερινό του όνομα από την τελετή απονομής του 1993.
Βραβείο καλύτερου γυναικείου ρόλου
Το βραβείο του πρώτου γυναικείου ρόλου, από την πρώτη απονομή το 1976 μέχρι το 1984 (και πάλι το 1988), χωριζόταν σε 2 υποκατηγορίες: Ηθοποιός της χρονιάς σε νέο έργο και Ηθοποιός της χρονιάς σε νέο ανέβασμα. Το ενιαίο βραβείο εισήχθη το 1985, με την ονομασία Ηθοποιός της χρονιάς, και στη συνέχεια πήρε το σημερινό του όνομα από την τελετή απονομής του 1993.
Καλύτερη ερμηνεία σε δεύτερο ρόλο
Από το 1985 έως το 1990, το 1996, από το 1998 έως το 1999, από το 2003 έως το 2009 και το 2012 οι ηθοποιοί, τόσο άνδρες όσο και γυναίκες, βραβεύονταν σε μία κοινή κατηγορία για τους δεύτερους ρόλους. Όλες τις άλλες χρονιές, από το 1977 που ξεκίνησαν οι απονομές του βραβείου μέχρι τις μέρες μας, τα βραβεία ήταν χωριστά για ανδρική και γυναικεία ερμηνεία. Στις 16 περιπτώσεις που δόθηκε το κοινό βραβείο, απονεμήθηκε έξι φορές σε γυναίκα ηθοποιό και δέκα φορές σε άνδρα.
Μπαλέτο/Όπερα
Στην κατηγορία αυτή απονέμονται τα εξής βραβεία:
Παραγωγή
Η κατηγορία αυτή περιλαμβάνει τα εξής βραβεία:
Καλύτερος σκηνοθέτης
Από το 1991 μέχρι το 1995 το βραβείο είχε χωριστεί σε 2 υποκατηγορίες: Καλύτερης Σκηνοθεσίας Έργου Πρόζας και Καλύτερης Σκηνοθεσίας Μιούζικαλ. Από το 1996 οι υποκατηγορίες αυτές καταργήθηκαν και επανήλθε το ενιαίο βραβείο σκηνοθεσίας.
Από την τελετή απονομής του 2019, το «Βραβείο για τον καλύτερο σκηνοθέτη» μετονομάστηκε σε «Βραβείο σερ Πίτερ Χολ για τον καλύτερο σκηνοθέτη» προς τιμήν του καταξιωμένου θεατρικού σκηνοθέτη σερ Πίτερ Χολ, ο οποίος απεβίωσε το 2017.
Ειδικό Βραβείο (Society of London Theatre Special Award)
Το Ειδικό βραβείο απονέμεται για τη συνολική προσφορά στο χώρο του θεάτρου, της όπερας και του μπαλέτου. Από το 2020, το βραβείο επεκτάθηκε με την υπό-κατηγορία «Ειδικής Αναγνώρισης», τιμώντας μεγαλύτερο αριθμό ατόμων κάθε χρόνο για τη διάρκεια της συνεισφοράς τους στο βρετανικό θέατρο.
Σημειώσεις
<references group="σημ." />
Εξωτερικοί σύνδεσμοι
Ολιβιε
Μανγκάια
thumb|right|Η Νήσος Μανγκάια από το διάστημα Η Μανγκάια (Mangaia ή Auau Enua) είναι το νοτιότερο και το δεύτερο σε έκταση νησί του αρχιπελάγους και κράτους των Νήσων Κουκ. Ο πληθυσμός του το 2001 ήταν μόλις 744 κάτοικοι.
Γεωγραφία
Οι γεωλόγοι εκτιμούν ότι η Μανγκάια έχει ηλικία τουλάχιστον 18 εκατομμύρια έτη, κάτι που το καθιστά το παλαιότερο νησί σε ολόκληρο τον Ειρηνικό Ωκεανό. Στην πραγματικότητα πρόκειται για την κορυφή ενός ηφαιστείου που υψώνεται 4.750 μέτρα από τον πυθμένα του ωκεανού. Το νησί έχει έκταση 51,8 τετρ. χιλιόμ.. Το υψηλότερο σημείο του νησιού, το Ράντζι-μότια, βρίσκεται σήμερα σε υψόμετρο 169 μέτρα πάνω από την επιφάνεια της θάλασσας, σε ένα ηφαιστειακό υψίπεδο στο κέντρο του. Καθώς και αρκετά άλλα από τα νότια νησιά του νησιωτικού κράτους, η Μανγκάια περιβάλλεται από υψηλό δακτύλιο απολιθωμένων κοραλλιών, ύψους 60 μέτρων. Το νησί διαθέτει και μία λίμνη γλυκού νερού, την Τιριάρα στο νότιο μέρος του, που είναι η μεγαλύτερη λίμνη γλυκού νερού σε όλες τις Νήσους Κουκ.
Πάνω από το μισό του πληθυσμού του νησιού βρίσκεται στην πρωτεύουσά του, το χωριό Ονερόα στη δυτική ακτή. Υπάρχουν δύο ακόμα χωριά, η Ταμαρούα στα νότια και η Ιβιρούα στα βορειοανατολικά.
Παραδοσιακές και μη διοικητικές υποδιαιρέσεις
Εδώ και αιώνες οι ιθαγενείς χώριζαν το νησί σε 6 πούνα (διαμερίσματα), το καθένα με αρχηγό έναν πάβα, με προσεγγιστικό σχήμα κυκλικών τομέων που συναντώνται όλοι στο υψηλότερο σημείο κοντά στο κέντρο του νησιού. Τα διαμερίσματα αυτά υποδιαιρούνταν περαιτέρω σε 38 παραδοσιακά «υποδιαμερίσματα», που αποκαλούνταν ταπερέ. Ωστόσο, στο σύγχρονο σύνταγμα των Νήσων Κουκ, τα 6 διαμερίσματα είναι αυτά που ονομάζονται ταπερέ. Τα 6 παραδοσιακά πούνα, με τη σειρά κατά τη φορά των δεικτών του ρολογιού, αρχίζοντας από τον νότο, είναι τα εξής: Ταμαρούα, Βεϊτατέι, Κέια, Ταβαένγκα, Καράνγκα και Ιβιρούα.
Ιστορία
thumb|«Άνδρας της Μανγκάια» (περ. 1796) Οι πρώτοι καταγεγραμμένοι Ευρωπαίοι που έφθασαν στο νησί ήταν ο πλοίαρχος Τζέιμς Κουκ και το πλήρωμά του, στις 29 Μαρτίου 1777.
Κάποια φορά, λίγο πριν από το 1900, ο κυρίαρχος της νήσου Νουμανγκατίνι Τιόνε Αρίκι, γνωστός στους λευκούς ως «Βασιλιάς Τζων» (τα έτη γεννήσεως και θανάτου του είναι άγνωστα), ταξίδεψε μέχρι το Λονδίνο και συναντήθηκε με τη Βασίλισσα Βικτώρια, η οποία του χάρισε μια σημαία του Ηνωμένου Βασιλείου. Η σημαία αυτή σώζεται μέχρι σήμερα, αλλά χωρισμένη σε δύο κομμάτια: η μισή βρίσκεται στην πρωτεύουσα του νησιού, την Ονερόα, ενώ η άλλη μισή στην Τόνγκα.
Στο νησί υπάρχουν υποαπολιθώματα πτηνών που εξαφανίσθηκαν εξαιτίας του εποικισμού του από τον άνθρωπο και την εισαγωγή εξωτικών θηλαστικών. Αυτά τα είδη χηνόμορφων πτηνών είναι τα Gallirallus ripleyi και Porzana rua. "
Οικονομία
Η Μανγκάια είναι ονομαστή για τα περιδέραια από κοχύλια, τα «έις» (eis). Στην πραγματικότητα αυτά τα κοχύλια είναι τα κελύφη ενός είδους πολύ μικρού κίτρινου σαλιγκαριού της ξηράς, του πούπου, που βγαίνει μόνο μετά τη βροχή. Η συλλογή και διάτρηση των κελυφών, όπως και το πέρασμα τους σε περιδέραιο, απαιτούν πολύ χρόνο.
Το νησί είναι επίσης γνωστό για τις τροπικές καρύδες του. Κάποτε ήταν βασική πηγή θερμίδων για την επιβίωση των κατοίκων και παραμένουν σημαντικές για την τοπική οικονομία, παρέχοντας τροφή, γάλα και έλαιο καρύδας και ίνες.
Επειδή δεν έχει πολλές αμμουδιές, το νησί δεν είναι τουριστικώς ανεπτυγμένο, αν και έχει όμορφα σπήλαια και διαθέτει αεροδρόμιο.
Εξωτερικοί σύνδεσμοι
Μανγκαια
Κροκόδειλος του Νείλου
Ο Κροκόδειλος του Νείλου (επιστημονική ονομασία: Crocodylus niloticus - Κροκόδειλος ο νειλοτικός) είναι ένας κροκόδειλος ο οποίος απαντάται στην Αφρική, από τη Σενεγάλη μέχρι την Αίγυπτο και τη Νότια Αφρική, ενώ έχουν βρεθεί πληθυσμοί και στη Μαδαγασκάρη. Παλιότερα ζούσε και στο Δέλτα του Νείλου, αλλά σήμερα έχει εξαφανιστεί εκεί. Θεωρείται το δεύτερο μεγαλύτερο κροκοδείλιο που ζει σήμερα μετά τον θαλάσσιο κροκόδειλο, με μήκος που μπορεί να φτάσει μέχρι τα 5,5 μέτρα σε πολύ ηλικιωμένα ζώα και βάρος μέχρι 750 κιλά. Ο μεγαλύτερος που έχει μετρηθεί ήταν ένα αρσενικό στην Τανζανία μήκους 6,47 μέτρων και βάρος 1.090 κιλά.
Ετυμολογία
Το όνομα κροκόδειλος προέρχεται από την Αρχαία Ελλάδα, όπου σύμφωνα με τον Ηρόδοτο κροκόδριλος (από το κρόκος=κροκάλα=βότσαλο και δρίλος=σκουλήκι, άρα κρόκος+δρίλος=κροκόδριλος=το σκουλήκι που βγαίνει από τις πέτρες) ονομαζόταν το σημερινό κροκοδειλάκι ή κουρκουτά (Agama stellio). Πάντως, το μόνο κοινό ανάμεσα στον κροκόδειλο και την κουρκουτά είναι μόνο η κίνηση που κάνουν. Νειλοτικός σημαίνει αυτός που κατοικεί στο Νείλο. Άρα, κροκόδειλος ο Νειλοτικός λέγεται ο κροκόδειλος που κατοικεί στο Νείλο.
Ταξινόμηση
Ο κροκόδειλος του Νείλου κατατάσσεται στην τάξη των κροκοδειλίδων που περιλαμβάνει τρεις οικογένειες: την οικογένεια των αλλιγατορίδων στην οποία περιλαμβάνονται οι αλλιγάτορες και οι καϊμάν, στην οικογένεια των γαβιαλίδων που περιλαμβάνεται ο γαβιάλης του Γάγγη και στην οικογένεια των κροκοδειλίδων, στην οποία ανήκει ο κροκόδειλος του Νείλου. Οι κροκοδειλίδες υποδιαιρούνται σε 3 γένη: το Crocodylus, το Osteolaemus και στο Tomistoma. Ο κροκόδειλος του Νείλου ανήκει στο γένος Crocodylus, που εκτός από αυτόν περιλαμβάνει και τον κροκόδειλο της θάλασσας, τον κροκόδειλο του βούρκου και άλλα είδη.
Περιβάλλον και κατανομή
Ο κροκόδειλος του Νείλου συναντάται κατά μήκος των οχθών του Νείλου και σε όλη την υποσαχάρια Αφρική. Παλιά είχε μια ευρύτατη κατανομή παό το Ακρωτήριο της Καλής Ελπίδας ως την Παλαιστίνη. Σήμερα η κατανομή του είνια αρκετά περιορισμένη, στη Μαδαγασκάρη, την Τανζανία, τη Σενεγάλη την Αίγυπτο, το Σουδάν, το Κονγκό, την Κένυα και τη Νότια Αφρική. Τα δύο κύρια πάρκα στα οποία προστατεύεται είναι το Εθνικό Πάρκο της λίμνης Ροδόλφου στην Κένυα και στο Εθνικό Πάρκο του Μούρχισον στο Βικτωριανό Νείλο. Οι κροκόδειλοι του Νείλου κατοικούνε κυρίως σε αμμουδερές και χορταριασμένες όχθες ποταμών ή λιμνών, δεν αποκλείουν όμως και στην ανάγκη βραχώδεις όχθες ή και όχθες με χαλίκια. Καμιά φορά οι κροκόδειλοι του Νείλου πηγαίνουν κατά την περίοδο των βροχών μέσα στα έλη, τα ρυάκια και τις λιμνούλες που δημιουργούνται στα τροπικά δάση και ύστερα από την απόσυρση των νερών παγιδεύονται εκεί μέσα. Αν περάσει πολύς καιρός και παγιδευτούν στον πυθμένα της λίμνης ή του ποταμού, πέφτουν σε λήθαργο ωσότου να καλυτερέψει ο καιρός και να μπορέσουν να βγουν, όσοι όμως μπορούν μεταναστεύουν σε γειτονικό ποταμό ή λίμνη.
Περιγραφή
Ο κροκόδειλος του Νείλου έχει μήκος 5-7 μέτρα και είναι καλυμμένος εξ' ολοκλήρου με φολίδες οι οποίες είναι λείες στην κοιλιά, τετράγωνες και εύκαμπτες. Οι φολίδες της ράχης είναι τραχείες και σκληρές και θωρακίζουν στην κυριολεξία τα ερπετά. Οι κροκόδειλοι που ζουν σε κατηφορικά ποτάμια έχουν πιο σκληρό δέρμα ενώ οι κροκόδειλοι των λιμνών, των ήρεμων ποταμών και των βάλτων έχουν πιο μαλακό δέρμα.
Παραπομπές
Κατηγορία:Κροκοδειλίδες Κατηγορία:Πτωματοφάγα ζώα
Επαρχία Κάνιε
Η Επαρχία Κάνιε (Kanye) ή Μοσούπα (Moshupa) είναι μια επαρχία της Νότιας Περιφέρειας στη Μποτσουάνα. Πρωτεύουσα είναι η Κάνιε και δεύτερη μεγαλύτερη πόλη η Μοσούπα.
Δείτε επίσης
Κατηγορία:Επαρχίες της Μποτσουάνα Κατηγορία:Νότια Περιφέρεια (Μποτσουάνα)
Αρσενικώδες κάλιο
Το αρσενικώδες κάλιο  ή αρσενώδες κάλιο (αγγλικά: potassium arsenite) είναι η ανόργανη ένωση με εμπειρικό τύπο KAsO2. Είναι το άλας που προκύπτει (θεωρητικά) από την εξουδετέρωση του αρσενικώδους οξέος (HAsO2) από το υδροξείδιο του καλίου (KOH).
Για την ακρίβεια, η ίδια γενικότερη ονομασία (αρσενικώδες κάλιο) χρησιμοποιείται για δυο ενώσεις. Η ένωση με τύπο KAsO2 αντιστοιχεί ειδικότερα στο «μεταρσενικώδες κάλιο». Υπάρχει, όμως, και το «ορθαρσενικώδες κάλιο», που έχει τύπο K3AsO3. Οι κορμοί των δυο ενώσεων είναι τα ιόντα [AsO2]- και [AsO3]3-, αντιστοίχως, στα οποία το αρσενικό βρίσκεται στην +3 βαθμίδα οξείδωσης. Το κάλιο βρίσκεται στη βαθμίδα οξείδωσης +1 και το οξυγόνο στη βαθμίδα οξείδωσης -2. . Όπως ισχύει και για πολλές άλλες ενώσεις του αρσενικού, το αρσενικώδες κάλιο είναι πολύ τοξικό και καρκινογόνο για τους ανθρώπους (και όχι μόνο). Το αρσενικώδες κάλιο σχηματίζει τη βάση του διαλύματος Φόουλερ (Fowler’s solution), που ιστορικά χρησιμοποιήθηκε ως ιατρικό τονωτικό και ως φάρμακο για διάφορες ασθένειες, αλλά όταν ανακαλύφθηκε η τοξική του φύση διακόπηκε η φαρμακευτική χρήση του. . Ωστόσο, χρησιμοποιείται ακόμη, ως τρωκτικοκτόνο (και όχι μόνο).
Δομή
Οι δυο μοναδικές μορφές του αρσενικώδους καλίου διακρίνονται από το διαφορετικό αριθμό ατόμων οξυγόνου. Το μεταρσενικώδες κάλιο (KAsO2) περιέχει δυο (2) άτομα οξυγόνου, ένα ουδέτερο και ένα ανιόν, τα οποία συνδέονται με το άτομο του αρσενικού. Το ουδέτερο άτομο οξυγόνου συνδέεται μέσω ενός διπλού δεσμού και το ανιόν μέσω ενός απλού. Αντιστοίχως, το ορθαρσενικώδες κάλιο (K3AsO3) περιέχει τρία (3) ανιόντα οξυγόνου, τα οποία συνδέονται με το άτομο του αρσενικού μέσω, ενός απλού δεσμού, το καθένα. Σε καθεμία από αυτές τις περιπτώσεις το αρσενικό βρίσκεται στην +3 βαθμίδα οξείδωσής του. Οι δυο ενώσεις συνονομάζονται αρσενώδεις, παρόλο που έχουν διαφορετικούς τύπους και δομές, γιατί έχουν ταυτόσημες ιδιότητες. Άλλωστε, η ορθο- δομή προκύπτει από τη μετα- μετά από αντιστρέψιμη προσθήκη νερού στο διπλό δεσμό As=O:
Παραγωγή
Το υδατικό διάλυμα αρσενώδους καλίου, που είναι περισσότερο γνωστό ως διάλυμα Φόυλερ, μπορεί να παραχθεί με συνθέρμανση τριοξειδίου του αρσενικού (As2O3) και υδροξειδίου του καλίου (KOH), παρουσία νερού. Η αντίδραση αποδίδεται με την ακόλουθη στοιχειομετρική εξίσωση:
Ιδιότητες
Το αρσενικώδες κάλιο είναι ανόργανο άλας του αρσενικώδους οξέος (μετα: HAsO2 ή ορθο: H3AsO3) με υδροξείδιο του καλίου (ΚΟΗ) και βρίσκονται (στις κανονικές συνθήκες περιβάλλοντος) με τη μορφή άοσμου λευκού στερεού. Είναι αρκετά υδατοδιαλυτό, αλλά μόλις ελαφρά διαλυτό στην αιθανόλη. Τα υδατικά διαλύματα αρσενώδους καλίου υδρολύονται μερικώς, με αποτέλεσμα να παράγονται μικρές συγκεντρώσεις ανιόντων υδροξυλίου (ΟΗ-) και επομένως να είναι ελαφρώς βασικά. Ενώ το ίδιο το αρσενικώδες κάλιο είναι άφλεκτο, η θέρμανσή του προκαλεί τη διάσπασή του, η οποία σχηματίζει τοξικούς ατμούς που συμπεριέχουν αρσίνη (AsH3, παρουσία υγρασίας ως πηγής υδρογόνου), οξείδια του αρσενικού και οξείδια του καλίου. Το αρσενικώδες κάλιο αντιδρά επίσης με οξέα, δίνοντας τοξική αέρια αρσίνη.
Εφαρμογές
Κατά τον 18ο αιώνα, ο Άγγλος ιατρός Τόμας Φόουλερ (Thomas Fowler) επινόησε το επονομαζόμενο διάλυμα Φόουλερ, που ήταν υδατικό διάλυμα αρσενώδους καλίου, ως θεραπεία για διάφορες ασθένειες, που συμπεριλάμβαναν την αναιμία, τους ρευματισμούς, την ψωρίαση, το έκζεμα, τη δερματίτιδα, το άσθμα, τη χολέρα και τη σύφιλη. Επιπλέον, το 1865, οι δυνητικές εφαρμογές του διαλύματος Φόουλερ επεκτάθηκαν ως πρώτο χημικοθεραπευτικό μέσο για τη θεραπεία της λευχαιμίας, αλλά ωστόσο το χημικοθεραπευτικό αποτέλεσμα της εφαρμογής αυτής ήταν μόνο προσωρινό. Αν και αυτό ακούγεται στις μέρες μας εκπληκτικό, η έμπνευση για τη χρήση του διαλύματος Φόουλερ σε τέτοιες εφαρμογές προήλθε από την εφαρμογή του υδατικού διαλύματος αρσενώδους καλίου ως βυρσοδεψικού μέσου για την παραγωγή απαλότερου παλτού για άλογα. Πλέον το αρσενικώδες κάλιο αποτελεί νευραλγικής σημασίας συστατικό σε ορισμένα τρωκτικοκτόνα, εντομοκτόνα και ζιζανιοκτόνα. Ωστόσο, η υδατοδιαλυτότητα και η τοξικότητά του το καθιστούν παράγοντα δυνητικού κινδύνου για το περιβάλλον.
Επιπτώσεις στην υγεία
Η τοξικότητα του αρσενώδους καλίου προκύπτει από την υψηλή χημική συγγένεια του αρσενικού για τις υδροθειομάδες (-SH). Ο σχηματισμός δεσμών αρσενικού - θείου (As - S) βλάπτει τη λειτουργικότητα ορισμένων ενζύμων, που συμπεριλαμβάνουν την αναγωγάση της γλουταθειόνης, τις υπεροξειδάσες της γλουταθειόνης, την αναγωγάση της θειορεδοξίνης και την υπεροξειδάση της θειορεδοξίνης. Αυτά τα ένζυμα εμπλέκονται πολύ στενά με τα άμυνα κατά των ελευθέρων ριζών και με το μεταβολισμό του πυροσταφυλικού οξέος. Έτσι, η έκθεση στο αρσενικώδες κάλιο, αλλά και σε άλλες αρσενώδεις ενώσεις, οδηγεί (αρχικά) στην παραγωγή ζημιογόνων οξυγονούχων ελευθέρων ριζών και (τελικά) στη διακοπή του κυτταρικού μεταβολισμού.
Επιπρόσθετα, οι αρσενώδεις ενώσεις έχουν χαρακτηριστεί καρκινογόνες. Η καρκινογονικότητα του αρσενώδους καλίου προκύπτει από την ικανότητά του να εμποδίζει το DNA από το να διορθωθεί και να μεθυλιωθεί. Αυτή η παρεμπόδιση του κυτταρικού μηχανισμού μπορεί να οδηγήσει σε καρκίνο επειδή τα κύτταρα δεν μπορούν πλέον να διορθώνουν τις μεταλλάξεις, ή τουλάχιστον να σταματούν την αναπαραγωγή τους, οπότε προκύπτει έτσι ένας καρκινικός όγκος. Όλες αυτές οι συνθήκες επεκτείνουν τη ζημιογόνα δύση του αρσενώδους καλίου και άλλων αρσενωδών ενώσεων. Επιπλέον ένδειξη γι' αυτό αποτελεί ο δείκτης LD50 της ένωσης, που ανέρχεται σε 14 mg/kg για τους αρουραίους και ο δείκτης TDL, που ανέρχεται σε 74 mg/kg για τους ανθρώπους.
Παρατηρήσεις και παραπομπές
Κατηγορία:Ενώσεις καλίου Κατηγορία:Ενώσεις αρσενικού Κατηγορία:Ενώσεις οξυγόνου
Μανώλης Δερμιτζάκης
Ο Μανώλης Δερμιτζάκης (1972) είναι Έλληνας γενετιστής με καταγωγή από το Ηράκλειο της Κρήτης.
Πρώτα χρόνια
Αποφοίτησε από το 28ο Λύκειο Αθηνών στο Παγκράτι. Το όνειρό του να γίνει γενετιστής ξεκίνησε από ένα δισέλιδο του σχολικού βιβλίου Βιολογίας της Γ' Λυκείου για τη γενετική μηχανική. Ο πατέρας του ήταν γιατρός και συμμαθητής για 12 χρόνια με τον καθηγητή Φώτη Καφάτο, ο οποίος αποτέλεσε έμπνευση για τη μετέπειτα ενασχόλησή του με την έρευνα.
Σπουδές
Ο Μανώλης Δερμιτζάκης ολοκλήρωσε το 1995 τις προπτυχιακές του σπουδές στη Βιολογία στο Πανεπιστήμιο Κρήτης και στη συνέχεια απέκτησε τίτλο Master of Science στο ίδιο Πανεπιστήμιο το 1997. Ο ίδιος παραδέχεται σε συνέντευξή του ότι δεν είχε μεγάλους βαθμούς στο πρώτο του πτυχίο - μόλις 6,97 βαθμό αποφοίτησης - ωστόσο η αγάπη του για την έρευνα ήταν ο λόγος που έγινε δεκτός για διδακτορικές σπουδές στην Αμερική. Ολοκλήρωσε τη διδακτορική του διατριβή με θέμα την εξελικτική βιολογία και τη γενετική του πληθυσμού των ρυθμιστικών DNA σε θηλαστικά και τη δροσόφιλα το 2001 στο Πανεπιστήμιο Penn State των ΗΠΑ. Στη συνέχεια το 2004 ολοκλήρωσε το μεταδιδακτορικό του έργο στη Ιατρική Σχολή του Πανεπιστημίου της Γενεύης, με αντικείμενο τη συγκριτική ανάλυση γονιδιώματος και τον λειτουργικό χαρακτηρισμό των διατηρημένων μη κωδικών στοιχείων.
Σταδιοδρομία
Μετά την ολοκλήρωση των σπουδών του ο Δερμιτζάκης μεταβαίνει στο Ηνωμένο Βασίλειο, όπου και απασχολήθηκε ως ερευνητής και μέλος του ακαδημαϊκού συμβουλίου στο Ινστιτούτο Wellcome Sanger από το 2004 έως το 2009. Συνέχισε την ερευνητική του σταδιοδρομία στην Ελβετία ως Καθηγητής Γενετικής στο Τμήμα Ιατρικής Γενετικής και Ανάπτυξης της Ιατρικής Σχολής του Πανεπιστημίου της Γενεύης και σε ερευνητικά κέντρα όπως το Frontiers in Genetics (κατόπιν iGE3) και το Ελβετικό Ινστιτούτο Βιοπληροφορικής στη Γενεύη. Από το 2016 διατελεί Διευθυντής του Κέντρου Γονιδιωματικής Health 2030, ενώ είναι επίσης μέλος του Ιδρύματος Ιατροβιολογικών Ερευνών της Ακαδημίας Αθηνών στην Ελλάδα. Το Νοέμβριο του 2019 ορίστηκε πρόεδρος του Εθνικού Συμβουλίου Έρευνας, Τεχνολογίας και Καινοτομίας, όμως λίγους μήνες μετά παραιτήθηκε επειδή διαπίστωσε ότι ο ρόλος του στο συμβούλιο ήταν καθαρά διακοσμητικός. Τον Οκτώβριο του 2020 ανέλαβε τη θέση του διευθυντή του Ινστιτούτου Γενετικής και Γονιδιωματικής της Γενεύης (γνωστού διεθνώς και ως iGE3).
Έργο και διακρίσεις
Ο Δερμιτζάκης έχει δημοσιεύσει πάνω από 240 εργασίες, μερικές από τις οποίες στα πιο διακεκριμένα έγκριτα (peer-reviewed) επιστημονικά περιοδικά όπως το Nature και το Science και έχει συγκεντρώσει πάνω από 68.000 αναφορές στο Scopus. Πριν κλείσει τα 40 είχε ήδη συμπεριληφθεί στη λίστα «Highly Cited Researchers» της Thomson Reuters με τους σπουδαιότερους επιστήμονες παγκοσμίως για τον κλάδο της Μοριακής Βιολογίας και Γενετικής. Η έρευνά του έχει χρηματοδοτηθεί από το European Research Council (ERC), την Ευρωπαϊκή Ένωση, το Swiss National Science Foundation, τα Ινστιτούτα Υγείας των ΗΠΑ (National Institutes of Health – NIH), το Wellcome Trust, το Ίδρυμα Έρευνας Παιδικού Διαβήτη (JDRF) και το Ίδρυμα Louis-Jeantet. Έχει διακριθεί με πλήθος βραβείων, ανάμεσα στα οποία το επιστημονικό βραβείο Μποδοσάκη του 2017 ενώ συνεχίζει να εμφανίζεται στη λίστα Highly Cited Researchers του ISI κάθε χρόνο από το 2014 μέχρι και σήμερα.
Οικογενειακή ζωή
Είναι παντρεμένος με τη δικηγόρο Ρία Κεχαγιά και έχουν τρία παιδιά.
Γέννηση
μικρογραφία|[[Μητέρα με το νεογέννητο βρέφος της, αμέσως μετά τον τοκετό]] Η γέννηση είναι η βιολογική διαδικασία της δημιουργίας απογόνων. Αναφέρεται και ως τοκετός. Παρατηρείται σε πολλά είδη έμβιων οργανισμών.
Θεωρούμενη ως δημογραφικό στοιχείο, η γέννηση αποτελεί βασικό παράγοντα της συνέχισης της ύπαρξης ενός πληθυσμού και, σε κοινωνιολογικό-πολιτικό επίπεδο, ενός έθνους ή/και ενός κράτους. Το χαμηλό ποσοστό γεννήσεων ονομάζεται υπογεννητικότητα, ενώ το εξαιρετικά υψηλό ποσοστό υπεργεννητικότητα.
Παραπομπές
Κατηγορία:Αναπαραγωγή
Γιαν Κρεκ
δεξιά|μικρογραφία| [[Κάρολος Εμμανουήλ Α΄ της Σαβοΐας. Έργο του Κρεκ]] μικρογραφία| Φίλιππος Εμμανουήλ της Σαβοΐας,σε ηλικία πέντε ετών (1591), λάδι σε λινό, 128 x 91 cm, [[Μαδρίτη, Μουσείο του Πράδο]] Ο Γιαν Κρεκ (Jan Kraeck, 1540, Χάαρλεμ – 1607, Τορίνο, Giovanni Caracca  ), ήταν Ολλανδός αναγεννησιακός ζωγράφος, ο οποίος σταδιοδρόμησε στην Ιταλία, στη βασιλική Αυλή  του Οίκου της Σαβοΐας στο Τορίνο.
Βιογραφία
Σύμφωνα με τον Κάρελ φαν Μάντερ τον επισκέφθηκε ο Χέντρικ Κορνέλις Φρόομ το 1585 στο Τορίνο.
Σύμφωνα με το RKD ήταν ο πεθερός του αρχιτέκτονα ζωγράφου Φρίντριχ Σούστρις (Friedrich Sustris) και έγινε αυλικός ζωγράφος του Εμμάνουελ Φίλιμπερτ, Δούκα της Σαβοΐας και μετά τον θάνατο του Δούκα το 1580, του διαδόχου του δούκα Καρόλου Εμμανουήλ Α΄.
Εξωτερικοί σύνδεσμοι
Κατηγορία:Ολλανδοί ζωγράφοι
Βαλκανικοί Αγώνες Στίβου 2000
Οι 55οι Βαλκανικοί Αγώνες Στίβου 2000 έγιναν στην Καβάλα στις 1 & 2 Ιουλίου. Μετείχαν οκτώ βαλκανικές χώρες με ένα αθλητή ανά χώρα. Νικήτρια αναδείχθηκε η Ελλάδα στους άνδρες και η Ρουμανία στις γυναίκες. Το βαλκανικό πρωτάθλημα μαραθωνίου διεξήχθη ξεχωριστά, στις 22 Απριλίου, στο Βελιγράδι, ενώ από το έτος αυτό καθιερώθηκε ξεχωριστό βαλκανικό πρωτάθλημα βάδην, το οποίο έγινε επίσης στη Σερβία, στις 13 Μαΐου, στο Βλασοτίντσε (Власотинце). Τέλος, αφαιρέθηκαν από το πρόγραμμα τα σύνθετα αγωνίσματα (έπταθλο, δέκαθλο). Βάδην και μαραθώνιος ήταν εκτός βαθμολογίας.
Ανδρών
* Διεξήχθησαν ξεχωριστά πρωταθλήματα μαραθωνίου και βάδην.
Γυναικών
* Διεξήχθησαν ξεχωριστά πρωταθλήματα μαραθωνίου και βάδην.
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 2000 Κατηγορία:Διοργανώσεις στίβου στην Καβάλα
Γιόντα
Ο δάσκαλος Τζεντάι Γιόντα (αγγλικά Yoda, ) (896 ΠΜΓ - 4 ΜΜΓ) είναι ένας πλασματικός χαρακτήρας της σειράς ταινιών Ο Πόλεμος των Άστρων, τον οποίο υποδύεται ο Φρανκ Οζ. Εμφανίζεται σε όλα τα επεισόδια, εκτός από το τέταρτο.
Η καταγωγή του είναι άγνωστη, παρ' όλα αυτά το είδος του από τους φαν της ταινίας αποκαλείται απλά "το είδος Γιόντα" καθώς στον κόσμο της σειράς Ο Πόλεμος των Άστρων δεν του έχει δοθεί επίσημο όνομα και περιλαμβάνει τον Γιόντα τον ίδιο αλλά και τους χαρακτήρες Γιαντλ (509 ΠΜΓ - Δασκάλα Τζεντάι και μέλος του Συμβουλίου) και το αποκαλούμενο ως Παιδί (41 ΠΜΓ, στον πλανήτη Αρβάλα 7 - ως μωρό στα 50 του χρόνια ήταν ο κύριος στόχος ενός κυνηγού επικηρυγμένων από τον Μάνταλορ). Το όνομα του Παιδιού αποκαλύπτεται ότι είναι Γκρόγκου.
Ιστορία
Ο Γιόντα, με μόλις 66 εκατοστά ύψος, είναι ένα από τα ανώτερα μέλη του Συμβουλίου των Τζεντάι και αναμφισβήτητα ο σοφότερος και ισχυρότερος Τζεντάι της εποχής του, ακόμη και κοντά στο θάνατό του, αν και η απώλεια των ικανοτήτων του λόγω της μεγάλης ηλικίας του είναι αξιοπρόσεχτη. Κατά τη διάρκεια της ζωής του, ο Γιόντα εκπαιδεύει διάφορους ξεχωριστούς Τζεντάι, όπως ο Κόμης Ντούκου, ο Μέις Γουίντου, ο Όμπι-Ουάν Κενόμπι (εν μέρει, πριν ο Κουάι-Γκον Τζιν αναλάβει την κατάρτιση του Όμπι-Ουάν), ο Κι-Άντι-Μούντι και ο Λουκ Σκαϊγουώκερ. Πριν από τη Μεγάλη Εξόντωση των Τζεντάι, είχε εκπαιδεύσει σχεδόν κάθε Τζεντάι στο γαλαξία δεδομένου ότι καθοδήγησε όλα τα μικρά μαθητευόμενα παιδιά στο ναό των Τζεντάι προτού να οριστούν σε έναν δάσκαλο (από το 800 ΠΜΓ έως το 19 ΠΜΓ).
Επεισόδιο V - Η Αυτοκρατορία Αντεπιτίθεται
Ο Γιόντα έκανε την πρώτη του εμφάνιση στο Επεισόδιο V - Η Αυτοκρατορία Αντεπιτίθεται. Ο Λουκ Σκαϊγουώκερ φτάνει στο πλανήτη Ντάγκομπα ζητώντας να εκπαιδευτεί από τον Γιόντα, όπως του είπε ο Όμπι-Ουάν Κενόμπι.
Ο Γιόντα δεν φανέρωσε αμέσως τον εαυτό του στον Λουκ, υποδυόμενος ένα κωμικό και ενοχλητικό πλάσμα, δοκιμάζοντας έτσι τον Λουκ. Ο νεαρός Λουκ έμεινε έκπληκτος όταν έμαθε πως το μικρόσωμο αυτό πλάσμα ήταν ο δάσκαλος Τζεντάι Γιόντα. Σύντομα, ο Γιόντα απογοητεύθηκε όταν κατάλαβε ότι ο Λουκ ήταν παράτολμος και οξύθυμος, όπως ο πατέρας του που είχε άσχημη πορεία. Τις ανησυχίες του καθησύχασε ο Όμπι-Ουάν Κενόμπι, που τον προέτρεψε να προχωρήσει στην εκπαίδευση του Λουκ. Επομένως, ο Γιόντα ξεκίνησε να τον καθοδηγεί σχετικά με την Δύναμη και το πως δρα σε σχέση με τους Τζεντάι. Ο Λουκ προτίμησε να αφήσει την εκπαίδευση του στη μέση για να σώσει τους φίλους του από την Αυτοκρατορία. Οι δύο Τζεντάι τον προέτρεψαν να μην πάει στο Μπέσπιν, εκεί οπού του είχε στήσει παγίδα ο Νταρθ Βέιντερ, γιατί δεν θα ήταν έτοιμος να τον αντιμετωπίσει. Παρόλα αυτά, ο Λουκ έφυγε υποσχόμενος πως θα επιστρέψει, με τους δύο Τζεντάι να συζητούν για το δεύτερο άτομο που θα μπορούσε να κατατροπώσει την Αυτοκρατορία.
Επεισόδιο VI - Η Επιστροφή των Τζεντάι
Ο Γιόντα έκανε ένα σύντομο πέρασμα από το Επεισόδιο VI - Η Επιστροφή των Τζεντάι. Ένα χρόνο μετά, ο Γιόντα άρρωστος πια, δέχεται μια επίσκεψη από τον Λουκ Σκαϊγουώκερ. Ο γηραιός Τζεντάι τον ενημερώνει πως η εκπαίδευση του θα ολοκληρωθεί όταν αντιμετωπίσει τον Νταρθ Βέιντερ και πως ο Βέιντερ είναι ο πατέρας του. Έπειτα, ο Γιόντα ξεψύχησε σε ηλικία 900 ετών, λέγοντας στον Λουκ πως υπάρχει άλλος ένας Σκαϊγουώκερ. Ο Όμπι-Ουάν Κενόμπι φρόντισε να ενημερώσει τον Λουκ ότι ο "άλλος" Σκαϊγουώκερ είναι η Λεία, η δίδυμη αδερφή του.
Στη τελευταία σκηνή της ταινίας, ο Γιόντα εμφανίζεται ως φάντασμα κοιτώντας τον με περηφάνια μαζί με τα φαντάσματα των Όμπι-Ουάν Κενόμπι και του απολυτρωμένου Άνακιν Σκαϊγουώκερ.
Επεισόδιο I - Η Αόρατη Απειλή
Ο Γιόντα επέστρεψε σαν μια νεότερη εκδοχή του εαυτού του, στο Επεισόδιο I - Η Αόρατη Απειλή. Τριανταπέντε χρόνια πριν το Επεισόδιο 6, ο Κουάι-Γκον Τζιν φέρνει τον Άνακιν Σκαϊγουώκερ στο Συμβούλιο των Τζεντάι. Ο Κουάι-Γκον θέλει ο Άνακιν να εκπαιδευτεί σαν Τζεντάι. Όμως, ο Γιόντα διαφωνεί μαζί του, γιατί αισθάνεται πως υπάρχει μεγάλος φόβος μέσα του, πράγμα το οποίο μπορεί να τον παρασύρει στην σκοτεινή πλευρά. Το συμβούλιο του οποίου αρχηγός εκείνη την εποχή ήταν ο Μέις Γουίντου, αποφασίζει να μην εκπαιδευτεί ο Άνακιν.
Όταν ο Κουάι-Γκον Τζιν τραυματίζεται θανάσιμα ζητάει από τον μαθητή του, Όμπι-Ουάν Κενόμπι, να εκπαιδευτεί ο Άνακιν. Ο Κενόμπι του το υποσχέθηκε και το ζήτησε από τον Γιόντα, ο οποίος στο τέλος συμφώνησε.
Επεισόδιο II - Η Επίθεση των Κλώνων
Στο Επεισόδιο II - Η Επίθεση των Κλώνων, δέκα χρόνια μετά, ο Γιόντα έχοντας τον άμεσο έλεγχο του Συμβουλίου των Τζεντάι αντιλαμβάνεται την απειλή των Αποσχιστών που επαναστατούν ενάντια στην Γαλαξιακή Δημοκρατία. Στη κορύφωση της ταινίας, ο Γιόντα σώζει τους Τζεντάι όταν οδήγησε τον στρατό των κλώνων στο πεδίο της μάχης, ενώ μονομάχησε με τον Κόμη Ντούκου τον οποίο και νίκησε. Παρόλο που ήταν μεγάλος σε ηλικία ο Γιόντα ήταν αρκετά ευκίνητος και είχε δεξιοτεχνία στη μονομαχία με φωτόσπαθα που έλαβε μέρος.
Επεισόδιο III - Η Εκδίκηση των Σιθ
Στο Επεισόδιο III - Η Εκδίκηση των Σιθ, ο Γιόντα ηγείται του συμβουλίου στην αναζήτηση του διαβολικού Νταρθ Σίντιους. Ο καγκελάριος της Δημοκρατίας Πάλπατιν συσσωρεύει τις σχεδόν δικτατορικές εξουσίες έκτακτης ανάγκης και εμπλέκεται στις υποθέσεις των Τζεντάι με το να ορίσει τον Άνακιν Σκαϊγουώκερ ως τον αντιπρόσωπο του στο Συμβούλιο των Τζεντάι. Το Συμβούλιο το δέχεται όμως αρνήθηκε να του δώσει τον τίτλο του δασκάλου Τζεντάι. Γεμάτος φιλοδοξίες, ο Άνακιν δυσαρεστείται και αρχίζει να χάνει την εμπιστοσύνη του στο τάγμα των Τζεντάι.
Ο Άνακιν συμβουλεύτηκε τον Γιόντα για διάφορα οράματα που έδειχναν τη σύζυγο του να πεθαίνει. Ο Γιόντα μην ξέροντας για την σχέση που τους συνδέει, συμβούλευσε τον Άνακιν να απαλλαγεί από τα συναισθήματα του, για να μην τον παρασύρουν στη σκοτεινή πλευρά. Αρκετά ανικανοποίητος απο τις συμβουλές του Γιόντα, ο Άνακιν στρέφεται στον καγκελάριο Πάλπατιν, ο οποίος του φανέρωσε πως είναι ο σκοτεινός Νταρθ Σίντιους και χειραγώγησε τον νεαρό Τζεντάι παρασύροντας τον στη σκοτεινή πλευρά και μετονομάζοντας τον σε Νταρθ Βέιντερ, με την υπόσχεση πως μαζί θα έβρισκαν τον τρόπο να σωθεί η σύζυγος του και το αγέννητο παιδί του.
Αφού ο Πάλπατιν μετέτρεψε την Δημοκρατία σε Αυτοκρατορία, διέταξε την άμεση εξόντωση των Τζεντάι από τους κλώνους. Εκείνη την στιγμή στο πλανήτη Κασίικ, ο Γιόντα επέβλεπε την μάχη μεταξύ των κλώνων της Δημοκρατίας και των Αποσχιστών. Ο Γιόντα ένιωσε τις προδοσίες των κλώνων εις βάρος των Τζεντάι που γινόταν σε όλο τον γαλαξία. Σύντομα και ο Γιόντα βρέθηκε αντιμέτωπος με αυτή την απειλή, όμως κατάφερε να αντεπεξέλθει και ταξίδεψε στον πλανήτη Κόρασαντ, όπου μαζί με τον Όμπι-Ουάν Κενόμπι πολέμησαν στον κατεστραμμένο ναό των Τζεντάι μέχρι που κατάφεραν να μπουν μέσα. Εκεί, βρήκαν τους εξοντωμένους Τζεντάι που εκτός από μεγάλοι ήταν και παιδιά, ενώ ανακάλυψαν μέσω ενός ολογράμματος την αλήθεια σχετικά με τον Νταρθ Βέιντερ και την προδοσία του. Ο Γιόντα είπε στον Όμπι-Ουάν ότι ο Άνακιν δεν υπάρχει πια και ότι αντικαταστάθηκε από τον Βέιντερ. Έπειτα αποφάσισε να αντιμετωπίσει τον Νταρθ Σίντιους και ο Όμπι-Ουάν τον Νταρθ Βέιντερ.
Ταυτόχρονα, ο Γιόντα μονομάχησε με τον Σίντιους στην αίθουσα των γερουσιαστών, την "καρδιά την δημοκρατίας", οπού κανείς δεν μπόρεσε να νικήσει και ο Γιόντα αποχώρησε καθώς βρισκόταν σε δυσχερή θέση. Ο Γιόντα κρίνει πως απέτυχε και αποφασίζει να αυτοεξοριστεί στον πλανήτη Ντάγκομπα, όπου θα κρυβόταν από την Αυτοκρατορία και θα περίμενε για την επόμενη ευκαιρία για να τους καταστρέψει. Στο τέλος της ταινίας, ο Γιόντα ανακαλύπτει πως υπάρχει τρόπος οι Τζεντάι να μένουν αθάνατοι και συμβουλεύει τον Όμπι-Ουάν να αποκτήσει αυτή την ικανότητα. Εκτός από αυτό, ο Γιόντα μαζί με τον Όμπι-Ουάν αποφασίζουν για το μέλλον του Λουκ και της Λέια Σκαϊγουώκερ και το πως θα τους κρύψουν από την Αυτοκρατορία με στόχο να επέλθει πάλι η ειρήνη στο γαλαξία.
Εξωτερικοί σύνδεσμοι
Κατηγορία:Star Wars (χαρακτήρες) Κατηγορία:Μάγοι στην φαντασία Figuren aus Star Wars
Ιωάννης Κουρκούας (9ος αι.)
Ο Ιωάννης Κουρκούας (άκμασε 877/78 ή 886) από την Οικογένεια Κουρκούα ήταν ανώτερος Ρωμαίος στρατιωτικός διοικητής, που ηγήθηκε συνωμοσίας εναντίον τού Αυτοκράτορα Βασιλείου Α΄ του Μακεδόνα.
Βιογραφία
Ο Ιωάννης Κουρκούας ήταν ο δομέστικος (διοικητής) της επίλεκτης μονάδας των Ικανάτων και συνωμότησε εναντίον του Αυτοκράτορα Βασιλείου Α΄ του Μακεδόνα (β. 867–886). Στη συνωμοσία συμμετείχαν τουλάχιστον 66 άτομα, από τη Σύγκλητο και την αριστοκρατία, συμπεριλαμβανομένου τού διοικητή της Εταιρείας (Αυτοκρατορικής σωματοφυλακής) και διακεκριμένων ευγενών. Οι συνωμότες σκόπευαν να χτυπήσουν στη γιορτή του Ευαγγελισμού, αλλά η συνωμοσία προδόθηκε από τον παρακοιμώμενο του Κουρκούα. Ο Αυτοκράτορας διεξήγαγε δημόσια δίκη των συνωμοτών στον Ιππόδρομο της Κωνσταντινούπολης, καταδικάζοντάς τους σε ραβδισμούς και σε κουρές με τη βία: τα κομμένα μαλλιά τους κάηκαν. Τότε ο Αυτοκράτορας οδήγησε την πομπή για την εορτή του Ευαγγελισμού, αναγκάζοντας τους συνωμότες να βαδίζουν πίσω του γυμνοί. Στη συνέχεια εξορίστηκαν και κατασχέθηκαν τα υπάρχοντά τους.
Οι πηγές διαφέρουν ως προς την ακριβή χρονολόγηση της υπόθεσης, με τους Συνεχιστές του Θεοφάνη και τον Ιωάννη Σκυλίτση (που ακολουθεί τους Συνεχιστές) να την τοποθετούν γύρω στο 877/78, αλλά οι σύγχρονοι μελετητές την τοποθετούν το 886. Ο Σκυλίτσης μάλιστα δίνει στον αρχηγό της συνωμοσίας το όνομα Ρωμανός αντί Ιωάννης, αλλά τα άλλα χρονικά είναι ξεκάθαρα στην απόδοση αυτών των γεγονότων στον Ιωάννη. Η αναφορά του Σκυλίτζη μπορεί να είναι σύγχυση με το όνομα τού γιού του Ιωάννη, τού Ρωμανού.
Ο Ιωάννης ήταν ο πάππος του ομώνυμου διακεκριμένου στρατηγού Ιωάννη Κουρκούα (10ος αι.).
Πηγές
Κατηγορία:Συνωμοσίες Κατηγορία:Βυζαντινοί σφετεριστές Κατηγορία:Βυζαντινοί φυλακισμένοι και κρατούμενοι Κατηγορία:Φυλακισμένοι και κρατούμενοι της Βυζαντινής Αυτοκρατορίας Κατηγορία:Οικογένεια Κουρκούα
Λάζαρος Κυρίζογλου
Ο Λάζαρος Κυρίζογλου είναι Έλληνας πολιτικός της τοπικής αυτοδιοίκησης που διατελεί Δήμαρχος Αμπελοκήπων-Μενεμένης από το 2011, όταν συστάθηκε ο νέος καλλικρατικός Δήμος Αμπελοκήπων-Μενεμένης. Από τις 4 Ιουλίου 2023 διατελεί Πρόεδρος της ΚΕΔΕ.
Γενικά στοιχεία
Ο Λάζαρος Κυρίζογλου γεννήθηκε το 1955 στην Τσάκονη Καστοριάς από γονείς αγρότες. Κατοικεί στους Αμπελόκηπους από το 1973. Είναι πτυχιούχος της Νομικής Σχολής του Αριστοτελείου Πανεπιστημίου Θεσσαλονίκης (1978). Είναι παντρεμένος με την καθηγήτρια Αγγλικής Φιλολογίας Σωτηρία Λαϊνά και έχουν ένα γιο επίσης Νομικό.
Πολιτική Δράση
Ασχολήθηκε με την πολιτική από το 1982 όταν εκλέχθηκε πρώτος Δημοτικός Σύμβουλος Αμπελοκήπων σε ηλικία 26 ετών, ενώ ήταν υποψήφιος Δήμαρχος Αμπελοκήπων το 1986 και το 1990. Τη δε περίοδο 1991 έως το 1993 διετέλεσε Νομάρχης Ευβοίας. Το 2002 εκλέγεται για πρώτη φορά Δήμαρχος Αμπελοκήπων λαμβάνοντας ποσοστό 58% στο Β΄ γύρο και επανεκλέγεται Δήμαρχος Αμπελοκήπων το 2006 λαμβάνοντας ποσοστό 50,3% στον Α΄ γύρο.
Διετέλεσε επί δύο (2) δημοτικές περιόδους (8έτη) μέλος του Δ.Σ. και Αντιπρόεδρος της Επιτροπής Θεσμών και Διαφάνειας της Κεντρικής Ένωσης Δήμων Ελλάδος (Κ.Ε.Δ.Ε.). Ενώ τον Οκτώβριο του 2014 εκλέγεται Πρόεδρος της Περιφερειακής Ένωσης Δήμων Κεντρικής Μακεδονίας (ΠΕΔΚΜ) θέση που διατήρησε έως το 2019.
Στις 4 Ιουλίου 2023 εκλέγεται ομόφωνα Πρόεδρος της Κεντρικής Ένωσης Δήμων Ελλάδας.
Ενεργός Τοπική, Περιφερειακή και Εθνική Συμμετοχή
Επί θητείας του δημιουργήθηκαν σημαντικά έργα όπως παιδικοί σταθμοί, γυμνάσια και λύκεια που αντιμετώπισαν τις ανάγκες για σχολική στέγη του Δήμου. Ενώ βρίσκονται σε εξέλιξη, το σύγχρονο κολυμβητήριο διεθνών προδιαγραφών, με καταδυτική πισίνα αλλά και στο Καραπάντσειο πολιτιστικό κέντρο.
Παραπομπές
Κατηγορία:Πρόεδροι Κεντρικής Ένωσης Δήμων Ελλάδας
Ελληνισμός (Ελληνική εθνική θρησκεία)
δεξιά|245x245εσ Ελληνισμός (Ελληνική Εθνική Θρησκεία) ορίζεται το σύνολο των αντιλήψεων και λατρευτικών πρακτικών που εξέφραζε το έθνος των Ελλήνων από τα βάθη της αρχαιότητας όπως η ελληνική μυθολογία‎ ή οι Δώδεκα θεοί του Ολύμπου
Αναζήτηση Κατά Βάθος
Ο αλγόριθμος Αναζήτησης Κατά Βάθος (DFS - Depth-first search) επιτυγχάνει διάσχιση ή αναζήτηση σε δέντρο ή γράφημα. Η διάσχιση ξεκινά από τη ρίζα και εξερευνά όσο το δυνατόν περισσότερο κατά μήκος κάθε κλαδί του δέντρου μέχρι να φτάσει σε αδιέξοδο.
Ελληνισμός (Ελληνική εθνική θρησκεία)
Σύμφωνα με το ΥΣΕΕ η Ελληνική Εθνική Θρησκεία δεν αναγνωρίζει δόγματα, ιερά βιβλία, προφήτες, κεντρικά ιερατεία και αυστηρά τυπικά, αλλά αλλάζει την μορφή της ανάλογα με την ιδιοσυγκρασία, νοοτροπία και θεσμούς της κοινότητας (αυτόνομης πόλης κατά την αρχαιότητα) που κάθε φορά την εκδηλώνει.
Αναζήτηση Κατά Βάθος
Μια έκδοση της αναζήτησης κατά βάθος ερευνήθηκε κατά τον 19ο αιώνα από τον Γάλλο μαθηματικό Charles Pierre Trémaux ως μια στρατηγική για την επίλυση λαβυρίνθων. Ένας λαβύρινθος μπορεί να αναπαρασταθεί ως γράφος θεωρώντας κάθε διασταύρωση του λαβύρινθου ως κόμβος και κάθε εσωτερική διαδρομή ως ακμή.
Ελληνισμός (Ελληνική εθνική θρησκεία)
Νομική προσωπικότητα απέκτησε η Ελληνική Εθνική Θρησκεία τον Ιούνιο του 1997 με την ίδρυση του Ύπατου Συμβουλίου των Ελλήνων Εθνικών (Υ.Σ.Ε.Ε.), μιας αστικής μη κερδοσκοπικής εταιρείας, ενώ στις 24 Φεβρουαρίου 2017 κατέστη αυτή «γνωστή» κατά την έννοια που αποδίδει το Σύνταγμα (δεκτή στα ληξιαρχεία, έγκυροι θρησκευτικοί γάμοι κ.λπ.) με την άδεια ιδρύσεως και λειτουργίας λατρευτικού χώρου στην Αθήνα.
Αναζήτηση Κατά Βάθος
Περιγραφή
Η περιγραφή του αλγορίθμου DFS είναι η ακόλουθη:
Ελληνισμός (Ελληνική εθνική θρησκεία)
Χαρακτηριστικά
μικρογραφία|στις 24 Φεβρουαρίου 2017 κατέστη αυτή «γνωστή» κατά την έννοια που αποδίδει το Σύνταγμα, με την άδεια ιδρύσεως και λειτουργίας λατρευτικού χώρου στην Αθήνα μικρογραφία|Τελετής (ΥΣΕΕ) Σύμφωνα με αυτούς που την ακολουθούν η ΕΕΘ έχει τα παρακάτω χαρακτηριστικά:
Αναζήτηση Κατά Βάθος
Περιγραφή
1 Βάλε την αρχική κατάσταση στο μέτωπο της αναζήτησης. 2 Αν το μέτωπο αναζήτησης είναι κενό τότε σταμάτησε. 3 Βγάλε την πρώτη κατάσταση από το μέτωπο της αναζήτησης. 4 Αν είναι η κατάσταση μέλος του κλειστού συνόλου τότε πήγαινε στο βήμα 2. 5 Αν η κατάσταση είναι μια από τις τελικές, τότε ανέφερε τη λύση. 6 Αν θέλεις κι άλλες λύσεις πήγαινε στο βήμα 2. Αλλιώς σταμάτησε. 7 Εφάρμοσε τους τελεστές μετάβασης για να βρεις τις καταστάσεις-παιδιά. 8 Βάλε τις καταστάσεις-παιδιά στην αρχή του μετώπου της αναζήτησης. 9 Βάλε την κατάσταση-γονέα στο κλειστό σύνολο. 10 Πήγαινε στο βήμα 2.
Ιδιότητες
Ο χρόνος και ο χώρος που απαιτεί ο DFS διαφέρει ανάλογα με τον τομέα εφαρμογής του. Στην επιστήμη των υπολογιστών, χρησιμοποιείται συνήθως για να διασχίσει ένα ολόκληρο γράφημα και χρειάζεται χρόνο O(|E|) που είναι γραμμική συνάρτηση του μεγέθους του γραφήματος. Σε αυτές τις εφαρμογές επίσης χρησιμοποιεί χώρο O(|V|) στην χειρότερη περίπτωση, για να αποθηκεύσει τη στοίβα με τις κορυφές για το τρέχων μονοπάτι αναζήτησης όπως επίσης και το σύνολο των ήδη εξερευνημένων κορυφών. Συνεπώς, σε αυτή την περίπτωση, ο χρόνος και ο χώρος που απαιτούνται είναι ίδιος και με τον αλγόριθμο Αναζήτησης Κατά Πλάτος (BFS) και το κριτήριο για την επιλογή του κατάλληλου αλγορίθμου εξαρτάται λιγότερο στην πολυπλοκότητα τους και περισσότερο στην διαφορετική διάταξη των κορυφών που δημιουργούν οι δύο αλγόριθμοι.
Ελληνισμός (Ελληνική εθνική θρησκεία)
Το ζήτημα της αναγνώρισης
μικρογραφία|Μέλη της κοινότητας κατά τη διάρκεια λατρευτικής τελετής Η δημόσια επανεμφάνιση της ΕΕΘ έχει χαιρετιστεί και αναγνωριστεί από όλες τις υπόλοιπες ομοειδείς Εθνικές Θρησκείες των διαφόρων Παραδόσεων του πλανήτη μας, αποτελεί άλλωστε αυτή μέλος του Παγκόσμιου Συνεδρίου Εθνικών Θρησκειών (World Congress of Ethnic Religions). Δεν έχει όμως ακόμα αναγνωριστεί από την επίσημη Ελληνική Πολιτεία, κυρίως για τον λόγο ότι στην Ελλάδα δεν προβλέπεται αναγνώριση Θρησκειών. Για το πρόβλημα αυτό κατατέθηκε από το Ύπατο Συμβούλιο των Ελλήνων Εθνικών το προαναφερθέν Υπόμνημα στις Ελληνικές πολιτειακές και πολιτικές αρχές, που ανάμεσα σε άλλα ζητάει και την αναγνώριση της ΕΕΘ σε επίπεδο όχι νομικό αλλά θεσμικό.
Αναζήτηση Κατά Βάθος
Ιδιότητες
Κατά την εφαρμογή του DFS σε προβλήματα αναζήτησης στον τομέα της Τεχνητής Νοημοσύνης, το γράφημα προς αναζήτηση είναι συχνά υπερβολικά μεγάλο ή άπειρο ώστε να διασχιστεί ολόκληρο, και ο DFS μπορεί να έχει πρόβλημα μη-τερματισμού όταν το μήκος της διαδρομής στο δέντρο αναζήτησης είναι άπειρο. Συνεπώς, η αναζήτηση γίνεται μόνο σε περιορισμένο βάθος, και λόγω της περιορισμένης διαθεσιμότητας μνήμης, συνήθως δεν χρησιμοποιούνται δομές δεδομένων που να αποθηκεύουν τους κόμβους που έχουν εξερευνηθεί ήδη. Σε αυτή την περίπτωση, ο χρόνος είναι επίσης γραμμική συνάρτηση των διασχισμένων ακμών και κορυφών (αν και αυτός ο αριθμός δεν είναι ίδιος με το μέγεθος ολόκληρου του γραφήματος διότι ορισμένες κορυφές μπορεί να εξερευνηθούν περισσότερες από μια φορές και άλλες καθόλου), αλλά η πολυπλοκότητα του χώρου αυτής της παραλλαγής του DFS, είναι μόνο ανάλογη προς το όριο βάθους,και συγχρόνως πολύ μικρότερη από τον χώρο που απαιτείται για αναζήτηση στο ίδιο βάθος χρησιμοποιώντας αναζήτηση κατά πλάτος (BFS). Για τέτοιες εφαρμογές, o DFS προσαρμόζεται καλύτερα σε ευριστικές μεθόδους που επιλέγουν ένα πιθανό κλαδί. Όταν ένα κατάλληλο όριο βάθους δεν είναι γνωστό από την αρχή, εφαρμόζεται επαναληπτική εμβάθυνση που υλοποιεί τον DFS επανειλημμένα με μια συνεχή αύξηση του ορίου. Στις εφαρμογές τεχνητής νοημοσύνης, με έναν παράγοντα διακλάδωσης μεγαλύτερο από ένα, η χρήση της επαναληπτικής εμβάθυνσης αυξάνει τον χρόνο του αλγορίθμου μόνο κατά ένα σταθερό συντελεστή παραπάνω από την περίπτωση που το σωστό όριο βάθους είναι γνωστό λόγω της γεωμετρικής αύξησης του αριθμού των κόμβων ανά επίπεδο.
Ελληνισμός (Ελληνική εθνική θρησκεία)
Το ζήτημα της αναγνώρισης
Η μεγάλη χρονική απόσταση που χωρίζει το σήμερα από την εποχή που η ΕΕΘ "ήταν η αυτονόητη και αυθόρμητη θρησκευτική εκδήλωση των ελεύθερων Ελλήνων", όπως ισχυρίζεται το ΥΣΕΕ, καθώς και τα όσα έχουν επισωρεύσει στην σκέψη μας τα σημερινά κυρίαρχα θρησκευτικά συστήματα, κάνουν εξαιρετικά δύσκολη την σωστή πρακτική προσέγγιση του ελληνικού πολυθεϊσμού. Για το ξεπέρασμα αυτής της μεγάλης δυσκολίας των προσπαθειών αναβίωσης, ο Jean Rudhardt έχει προτείνει ήδη από το 1981 τα εξής: μικρογραφία|Ναός - Θεσσαλονίκη μικρογραφία|Αλεξάνδρεια Αργεντινή, Ελληνιστικό κέντρο ''«πρέπει να παρακολουθήσουμε τον τρόπο ζωής των αρχαίων Ελλήνων και να τους μιμηθούμε, στην φαντασία μας… πρέπει να μιμηθούμε τις διαδρομές της σκέψης τους, τις συναισθηματικές τους αντιδράσεις, τις συμπεριφορές τους. Οι αντιλήψεις τους καθορίζονταν από ένα δίκτυο σχέσεων, τις οποίες πρέπει να ανασυνθέσουμε στο μυαλό μας. Οι εικόνες τους αποκτούν την αξία τους από όλα όσα έχουν γι’ αυτούς σημασία. Είμαστε λοιπόν υποχρεωμένοι να ανασυνθέσουμε μέσα μας ένα ανάλογο πεδίο συνδυασμών. Οι τελετές τους βασίζονταν σε ένα συγκεκριμένο σύνολο κοινωνικών συμπεριφορών. Πρέπει λοιπόν να αναδημιουργήσουμε νοερά όλα αυτά τα συμφραζόμενα. Εν ολίγοις, για να κατανοήσουμε την αρχαία Ελληνική Θρησκεία, πρέπει να εγκαταλείψουμε όσο το δυνατόν τους συνηθισμένους μας τρόπους σκέψης και μετά ν’ ανασυνθέσουμε μία καθαρά ελληνική νοοτροπία».''
Το 2015 και το 2017 το Πρωτοδικείο και το Εφετείο απέρριψαν την αίτηση του Υπάτου Συμβουλίου για επίσημη αναγνώρισή του ως νομικού προσώπου θρησκευτικού χαρακτήρα και η υπόθεση έχει φθάσει στον Άρειο Πάγο. Στις 24 Φεβρουαρίου 2017 ωστόσο η Ελληνική Εθνική Θρησκεία κατέστη «γνωστή» κατά την έννοια που αποδίδει το Σύνταγμα (δεκτή στα ληξιαρχεία, έγκυροι θρησκευτικοί γάμοι κ.λπ.) έπειτα από χορήγηση από τις αρμόδιες αρχές αδείας ιδρύσεως και λειτουργίας λατρευτικού χώρου στην Αθήνα (ΑΔΑ:Ω76Α4653ΠΣ-94Ξ).